
ŠAKIŲ RAJONO SAVIVALDYBĖS MERAS


POTVARKIS
DĖL DAUGIABUČIO GYVENAMOJO NAMO, ESANČIO ADRESU TUJŲ G. 1, BARZDAI, ŠAKIŲ RAJ. SAV., BENDROJO NAUDOJIMO OBJEKTŲ ADMINISTRATORIAUS PASKYRIMO  

2024 m. spalio   d. Nr. MT-
Šakiai

Vadovaudamasis Lietuvos Respublikos vietos savivaldos įstatymo 6 straipsnio 42 punktu, 25 straipsnio 5 dalimi,  Lietuvos Respublikos civilinio kodekso 4.82, 4.84 ir 4.85 straipsniais, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 „Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“,  20, 21 punktais bei atsižvelgdamas į 2024 m. rugpjūčio 26 d. įvykusį daugiabučio namo, esančio Tujų g. 2, Barzduose, Šakių raj. savivaldybėje, butų ir kitų patalpų savininkų balsavimą raštu (2024 m. rugsėjo 27 d. balsavimo raštu protokolas Nr. VL - 11139): 
1. S k i r i u uždarąją akcinę bendrovę „Mano būstas Dainava“ (adresas – Butrimonių g. 5A, Kaunas, kodas 302709722, PVM mokėtojo kodas LT100009804510) daugiabučio gyvenamojo namo, esančio adresu Tujų g. 1, Barzdai, Šakių raj. savivaldybė (pastato unikalus Nr. 8499-0001-0014), bendrojo naudojimo objektų administratoriumi. Pastato naudingasis plotas – 461,50 kv. m, gyvenamosios paskirties patalpų skaičius – 6, negyvenamosios paskirties patalpų skaičius – 0, žemės sklypas – nepriskirtas (nuosavybė – Lietuvos Respublika, sklypas nesuformuotas). 
2. Administratorius, vykdydamas savo veiklą, turi neviršyti Šakių raj. savivaldybės tarybos nustatytų maksimalių tarifų (pastatui iki 1000 kvadratinių metrų):
2.1. bendrojo naudojimo objektų administravimo mokesčio tarifo – 0,0623 Eur už kv. m 
naudingo ploto per mėnesį  be PVM ( 0,075 Eur su PVM);
            2.2.  techninės priežiūros tarifo – 0,0148 Eur be PVM (0,0179 Eur su PVM).

3. N u s t a t a u, kad:
3.1. bendrojo naudojimo objektų administratorius skiriamas penkerių metų laikotarpiui;
3.2. likus šešiems mėnesiams iki administratoriaus paskyrimo termino pabaigos, jeigu bus gauta bent 1/5 daugiabučio namo butų ir kitų patalpų savininkų pageidavimų, raštu spręsti bendrojo naudojimo objektų administratoriaus paskyrimo klausimą iš naujo arba Šakių rajono savivaldybės administracijai, gavus daugiabučio namo gyventojų pagrįstų nusiskundimų dėl administratoriaus veiklos, bendrojo naudojimo objektų administratoriaus skyrimo procedūra bus pradedama iš naujo;
3.3. nesant šio potvarkio 3.2 papunktyje nurodytų pageidavimų ir nusiskundimų, bendrojo naudojimo objektų administratoriaus paskyrimas pratęsiamas penkerių metų laikotarpiui;
3.4. butų ir kitų patalpų savininkai visais atvejais balsų dauguma turi teisę priimti sprendimą pakeisti bendrojo naudojimo objektų administratorių, nepasibaigus penkerių metų terminui.
4. N u r o d a u:
4.1. Uždarajai akcinei bendrovei „Mano Būstas Dainava“  1 punkte nurodyto daugiabučio bendrojo naudojimo objektų administravimo faktą įregistruoti Nekilnojamojo turto registre ir apie administratoriaus paskyrimą paskelbti šio daugiabučio namo skelbimų lentoje; 
4.2. Šakių rajono savivaldybės administracijos Ūkio ir investicijų skyriaus vyriausiajam specialistui Laimučiui Kasparavičiui paskelbti informaciją apie bendrojo naudojimo objektų administratoriaus paskyrimą Šakių rajono savivaldybės interneto svetainėje.
Šis potvarkis per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

